32004D0620
L 279/30
JURNALUL OFÍCIAL AL UNIUNII EUROPENE
DECIZIA COMISIEI
din 26 iulie 2004
de modificare a anexelor I și II la Decizia 79/542/CEE în ceea ce privește modelele de certificate utilizate pentru importul de bovine destinate sacrificării și de carne proaspătă de bovine, ovine și caprine
[notificată cu numărul C(2004) 2838]
(Text cu relevanță pentru SEE)
(2004/620/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 72/462/ a Consiliului din 12 decembrie 1972 privind problemele de sănătate și inspecție veterinară care apar cu ocazia importurilor de animale din speciile bovină și porcină, respectiv de carne proaspătă provenind din țări terțe (1), în special articolul 11 alineatul (2),
având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (2), în special articolul 9 alineatul (4),
întrucât:
(1)
Decizia 79/542/CEE Consiliului stabilește o listă cu țările terțe din care statele membre autorizează importul de anumite animale vii, stabilește condițiile de sănătate animală, de sănătate publică și certificarea veterinară necesare pentru importul acestor animale (3), prevede că importul acestor animale și a acestei cărni trebuie să îndeplinească cerințele stabilite în modelele de certificate prevăzute de prezenta decizie.
(2)
Din motive de claritate și transparență, este necesară modificarea anumitor denumiri și atestări din unele modele de certificate sanitar-veterinare din partea 2 a anexei I și din partea 2 a anexei II la Decizia 79/542/CEE. Din aceleași motive, din anexa II partea 1 trebuie eliminate numele a două provincii argentiniene și trebuie modificată garanția suplimentară privind Uruguay.
(3)
Prin urmare, anexele I și II la Decizia 79/542/CEE trebuie modificate în consecință.
(4)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Decizia 79/542/CEE se modifică după cum urmează:
1.
modelul „BOV-Y” din anexa I partea 2 se înlocuiește cu textul din anexa I la prezenta decizie;
2.
cuvintele „La Pampa” și „Santiago del Estero” din coloana „descrierea teritoriului” corespunzătoare „Codului teritoriului” AR-1 din anexa II partea 1 se elimină, iar mențiunea „B” din coloana „GS” corespunzătoare „codului teritoriului”„UY-0” din rândul OVI se elimină și se înlocuiește cu mențiunea „A”;
3.
modelul „BOV” și modelul „OVI” din anexa II partea 2 se înlocuiesc cu textul din anexa II la prezenta decizie, iar punctul 5.2 din rubrica 5 „Locul de destinație prevăzut al cărnii” din modelele „POR”„EQU”„RUF”„RUW”„SUF”„SUW” și „EQW” se înlocuiește cu textul următor:
„5.2
Unitatea:
Numele și adresa: …
Numărul de autorizație sau de înregistrare (după caz): …”
Articolul 2
Prezenta decizie se aplică de la 17 septembrie 2004.
Articolul 3
Prezenta decizie se adresează statelor membre.
Adoptată la Bruxelles, 26 iulie 2004.